open-index/open-wikipedia-markdown huggingface dataset:
Μάριν Τσίλιτς

Ο **Μάριν Τσίλιτς** (*Marin Čilić*, 28 Σεπτεμβρίου 1988) είναι Κροάτης επαγγελματίας τενίστας, κάτοχος ενός τουρνουά Γκραν Σλαμ στο μονό, του Αμερικανικού Όπεν το 2014. Υπήρξε επίσης φιναλίστ στο Γουίμπλετον του 2017 και στο Αυστραλιανό Όπεν του 2018. Συνολικά στην καριέρα του έχει κατακήσει 20 τίτλους στο ATP Tour. Από τους ενεργούς τενίστες περισσότερους τίτλους έχουν κερδίσει μόνο οι Νόβακ Τζόκοβιτς,  Ραφαέλ Ναδάλ και  Άντι Μάρεϊ. 

Ο Τσίλιτς αγωνίζεται εδώ και πολλά χρόνια με συνέπεια στο κορυφαίο επίπεδο. Έχει φτάσει στο ημιτελικό στάδιο ή υψηλότερα και στα τέσσερα τουρνουά Γκραν Σλαμ  και στο προημιτελικό στάδιο ή υψηλότερα και στα εννέα τουρνουά της σειράς ATP Masters 1000. Από τον Ιούλιο του 2008 βρίσκεται αδιάλειπτα στο top 50 της παγκόσμιας κατάταξης. 

Έχει ανέλθει μέχρι και  στο Νο. 3 του κόσμου, κάτι το οποίο επέτυχε στις 28 Ιανουαρίου 2018. Κέρδισε ένα ασημένιο μετάλλιο στους Ολυμπιακούς Αγώνες του Τόκιο το 2020 στο τουρνουά διπλών ανδρών με τον Ιβάν Ντόντιγκ.

## Παραπομπές


Κατηγορία:Κροάτες αθλητές της αντισφαίρισης
Κατηγορία:Κροάτες Ολυμπιονίκες
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Εθνική Βιβλιοθήκη της Ταϊβάν

Η **Εθνική Βιβλιοθήκη της Ταϊβάν** (κινέζικα: 國立臺灣圖書館) βρίσκεται στην περιοχή Ζονγκέ, Νέα Ταϊπέι, Ταϊβάν. Είναι η παλαιότερη δημόσια βιβλιοθήκη στην Ταϊβάν. Η βιβλιοθήκη ιδρύθηκε το 1914 και φιλοξενεί μεγάλη συλλογή εντύπων σχετικά με την ιστορία, τον πολιτισμό, την πολιτική και τη γεωγραφία της Ταϊβάν.

## Ιστορία
μικρογραφία|281x281εσ|Τμήμα ξένων γλωσσών της βιβλιοθήκης
Η βιβλιοθήκη ιδρύθηκε το 1914 κατά τη διάρκεια της ιαπωνικής αποικιακής περιόδου ως Αυτοκρατορική Βιβλιοθήκη της με εντολή του κυβερνήτη Σακούμα Σαμάτα. Η πρώτη μόνιμη έδρα της βιβλιοθήκης στην οδό Μπο'άι στην Ταϊπέι καταστράφηκε από βομβαρδισμό των Ηνωμένων Πολιτειών κατά τη διάρκεια του Β' Παγκοσμίου Πολέμου.

Αφού οι εθνικιστές πήραν τον έλεγχο του νησιού μετά την ήττα της Ιαπωνίας στον Β΄ Παγκόσμιο Πόλεμο, η βιβλιοθήκη μετονομάστηκε σε Επαρχιακή Βιβλιοθήκη της Ταϊβάν (κινεζικά: 臺灣省圖書館) και μεταφέρθηκε σε προσωρινό χώρο. Το υπονοούμενο αυτής της ονομασίας, καθώς και όλων των επόμενων ονομασιών, είναι ότι η Ταϊβάν αποτελεί μόνο ένα τμήμα της Δημοκρατίας της Κίνας.

Το 1947, μετονομάστηκε και πάλι, αυτή τη φορά σε Taiwan Provincial Taipei Library (κινέζικα: 臺灣省立臺北圖書館) και με αυτό το όνομα η βιβλιοθήκη μεταφέρθηκε στην οδό Xinsheng South Road (新生南路) το 1963.

Το σημερινό όνομα της βιβλιοθήκης επιλέχθηκε το 1973, ο πλήρης επίσημος τίτλος είναι Εθνική Κεντρική Βιβλιοθήκη, Παράρτημα Ταϊβάν (κινεζικά: 國立中央圖書館臺灣分館,). Αφού η βιβλιοθήκη επεκτάθηκε, μεταφέρθηκε το 2004 στο 8-23 Memorial Park στο Zhonghe της κομητείας Ταϊπέι (σημερινή Νέα πόλη της Ταϊπέι).

Το 2007, η Huang Wen-ling διορίστηκε ως η εικοστή διευθύντρια της Εθνικής Βιβλιοθήκης της Ταϊβάν, και η πρώτη γυναίκα που κατέχει αυτή τη θέση.

## Συλλογή
Η βιβλιοθήκη στεγάζει μια μεγάλη συλλογή εντύπων σχετικά με την Ταϊβάν, ορισμένα από τα οποία χρονολογούνται από την εποχή της δυναστείας Τσινγκ στην Ταϊβάν (δηλαδή πριν από το 1895). Υπάρχουν 210.000 έγγραφα από την εποχή της Ιαπωνίας (1895-1945) και η συλλογή διευρύνεται συνεχώς από τότε. Σκοπός της βιβλιοθήκης είναι να αποτελέσει ένα ειδικό ερευνητικό κέντρο για όσους ενδιαφέρονται για σπουδές στη Ταϊβάν, προσφέροντας παραδοσιακές γραπτές πηγές καθώς και πηγές πληροφοριών που επιτρέπουν στους ερευνητές να εντοπίσουν τα αρχεία ή τις πληροφορίες που χρειάζονται.

## Συντήρηση βιβλίων
Πρωτοπόρος στις τεχνικές συντήρησης βιβλίων στην Ταϊβάν, η βιβλιοθήκη φιλοξενεί σήμερα ένα ειδικό "Νοσοκομείο Βιβλίων", το οποίο χρησιμεύει όχι μόνο ως κέντρο αποκατάστασης παλαιών βιβλίων, αλλά και ως τόπος όπου προσωπικό από άλλα ιδρύματα μαθαίνει την τέχνη
.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Ταϊβάν

## Εξωτερικοί σύνδεσμοι

*Επίσημη ιστοσελίδα 

## Παραπομπές


Ταιβαν
Κατηγορία:Βιβλιοθήκες στην Ταϊβάν
Κρόμγουελ (Βίκτωρ Ουγκώ)

Ο ***Κρόμγουελ*** (γαλλικός τίτλος: *Cromwell*) είναι μνημειώδες ρομαντικό δράμα του Βικτόρ Ουγκώ, που εκδόθηκε το 1827. Παρουσιάζει μια ιστορική τοιχογραφία της Αγγλίας του 17ου αιώνα και ταυτόχρονα ένα πορτρέτο του στρατιωτικού και πολιτικού ηγέτη της Αγγλίας Όλιβερ Κρόμγουελ. 

Είναι γνωστό για τον πρόλογό του, ένα από τα ιδρυτικά κείμενα του γαλλικού ρομαντισμού. 

## Παρουσίαση
Το θεατρικό έργο είναι γραμμένο με τη μορφή ρομαντικού δράματος σε στίχους και αναφέρεται στον Όλιβερ Κρόμγουελ. Όταν εμφανίστηκε, ξεπέρασε τα όρια των προηγούμενων θεατρικών έργων. Με 6.920 στίχους, έχει περίπου τέσσερις φορές περισσότερους στίχους από άλλα δράματα και παραμένει ένα έργο που ολόκληρο δεν παίχτηκε ποτέ. Η παράσταση απαιτούσε επίσης 76 ρόλους, πολλά πρόσθετα και διαφορετικά σκηνικά. Ως εκ τούτου, θεωρήθηκε σχεδόν αδύνατο να παιχτεί και πρωτοπαρουσιάστηκε σε συνοπτική μορφή μόνο το 1956, 71 χρόνια μετά τον θάνατο του Ουγκώ, στην κύρια αυλή του Λούβρου.

Ο Ουγκώ έγραψε τον *Κρόμγουελ* το 1827, πριν από την ανοιχτή εξέγερσή του ενάντια στη μοναρχία. Εκείνη την περίοδο της ζωής του μόλις άρχιζε να εξερευνά τη δημοκρατία ως πιθανό πολίτευμα και προσπάθησε να γράψει ένα θεατρικό έργο που πραγματευόταν το θέμα της επανάστασης. Το έργο διαδραματίζεται πριν την ανατροπή της μοναρχίας και παρουσιάζει τον Κρόμγουελ να ονειρεύεται να γίνει βασιλιάς. Στόχος του Ουγκώ ήταν να απεικονίσει την εσωτερική σύγκρουση που τόσοι πολλοί ηγέτες έχουν αντιμετωπίσει σε όλη την ιστορία: την επιθυμία για δικαιοσύνη έναντι της δίψας για εξουσία. Οι προβληματισμοί του περιστρέφονται γύρω από ερωτήματα όπως: Πόσο συχνά ένας επαναστάτης ξεκινά με τις πιο ευγενείς προθέσεις και στο τέλος απλώς αντικαθιστά ένα τυραννικό καθεστώς με ένα άλλο; Πόσο δύσκολο είναι να κρατήσει κανείς σε ισορροπία τον εγωισμό και την αίσθηση του καθήκοντος;

## Ο πρόλογος του Κρόμγουελ
Ο πρόλογος του έργου θεωρείται το μανιφέστο του ρομαντισμού. Σ'αυτό το κείμενο, ο Ουγκώ τάσσεται υπέρ του ρομαντισμού και έρχεται σε ρήξη με τις αυστηρές υφολογικές αρχές του γαλλικού κλασικισμού όπως τους έθεσαν οι μεγάλοι δραματουργοί του 17ου αιώνα προτείνοντας την κατάργηση των κλασικών ενοτήτων του χρόνου και του τόπου και υποστηρίζοντας τη συνύπαρξη κωμικού και τραγικού στοιχείου στο ίδιο έργο.

## Παραπομπές


Κατηγορία:Γαλλικά θεατρικά έργα
Fruits Basket

Το **Fruits Basket** (ή **Fruba**) είναι το όνομα σειράς άνιμε που βασίζεται στο μάνγκα της Νατσούκι Τακάγια .Το 2001 κυκλοφόρησε ο πρώτος κύκλος της σειράς, ο οποίος αποτελείται από 26 επεισόδια. Την δημιουργία της σειράς επιμελήθηκε το στούντιο Deen. Το 2019 κυκλοφόρησε μια δεύτερη σειρά η οποία ακολουθούσε πιο πιστά το μάνγκα. Η σειρά απέκτησε και τρίτο κύκλο, τη δημιουργία του οποίου επιμελήθηκε το στούντιο TMS Entertainment.Μετά το τέλος της σειράς το 2022 κυκλοφόρησε η ταινία Fruits Basket Prelude ή αλλιώς η ιστορία της Κιόκο και του Κάτσουγια (The Story of Kyoko and Katsuya). Η ταινία εστιάζει στην ερωτική ιστορία των γονιών της Τόρου.

## Πλοκή
Μετά το θάνατο της μητέρας της, η νεαρή Τόρου Χόντα πρόκειται να μείνει με τον παππού της. Ωστόσο το σπίτι του παππού της χρειάζεται ανακαίνηση κι έτσι η Τόρου αναγκάζεται να μείνει σε μια σκηνή γιατί δεν θέλει να είναι βάρος στις φίλες της.Τυχαία βλέπει  το σπίτι που μένει ο συμμαθητής της ο Γιούκι Σόμα. Εκεί γνωρίζει τον Σίγκουρε και τον Κίο Σόμα. Ο Γιούκι προτείνει στην Τόρου να μείνει μαζί τους μέχρι να τελειώ. Η Τόρου κατά λάθος ανακαλύπει ότι ο Κίο,ο Σίγκουρε και ο Γιούκι ανήκουν στον κινέζικο ζωδιακό κύκλο και μπορούν να μεταμορφώνονται σε ζώα.Η Τόρου υπόσχεται να μην πει τίποτα σε κανέναν για το μυστικό τους.Στη συνέχεια της ιστορίας η Τόρου μαθαίνει περισσότερα για την οικογένεια Σόμα,γνωρίζει νέα άτομα,μαθαίνει πράγματα για τον ευατό της κι ερωτεύεται.

## Διαφορές από το μάνγκα

* Στην πρώτη σειρά δεν συμπεριλήφθηκαν οι ιστορίες από το παρελθόν των δύο φίλων της Τόρου,Αρίσα&Σάκι.
* Στην πρώτη σειρά βλέπουμε μόνο τα 11 από τα 13 μέλη του ζωδιακού κύκλου.
* Η ιστορία της Ακίτο από το παρελθόν της δεν συμπεριλήφθηκε στην πρώτη σειρά.
* Στο μάνγκα η Ακίτο είναι γυναίκα αλλά στην πρώτη σειρά είναι άντρας.
* Η πρώτη σειρά είχε τελειώσει μετά την μεταμόρφωση του Κύο ενώ στο μάνγκα σπάει η κατάρα της οικογένειας Σόχμα κι τα μέλη της οικογένειας μπορούν να ζήσουν μια κανονική ζωή.
*

## Χαρακτήρες

* Τόχρου Χόντα (αγγλική μεταγλώττιση:Λόρα  Μπέιλι)
* Κύο Σόχμα (αγγλική μεταγλώττιση: Τζέρι Τζουλ,Άλισον Βικτορίν & Σούζι Γιαν ως μικρός  Κύο)
* Γιούκι Σόχμα (αγγλική μεταγλώττιση: Έρικ Βέιλ &  Αμάντα Λι ως μικρός Γούκι)
* Σίγκουρε Σόχμα (αγγλική μεταγλώττιση:Τζόν  Μπεργκμίερ & Άφια Γιου ως μικρός Σίγκουρε)

## Παραπομπές


## Εξωτερικοί σύνδεσμοι
* Official Hakusensha ''Fruits Basket'' manga site 
* Official Tokyopop ''Fruits Basket'' English manga site
* Official Chuang Yi ''Fruits Basket'' English manga site
* Official TV Tokyo ''Fruits Basket'' anime site 
* Official Funimation ''Fruits Basket'' anime site
*  
* https://www.cbr.com/differences-between-fruits-basket-and-fruits-basket-2019/

Κατηγορία:Manga του 1998
Κατηγορία:Manga του 1999
Κατηγορία:Manga του 2019
Κατηγορία:Manga του 2020
Κατηγορία:Σειρές manga
Άντονι Γιανς φαν ντερ Κρόος

[δεξιά|μικρογραφία|314x314εσ| Άντονι Γιανς φαν ντερ Κρόος, ''Άποψη της πόλης του Λέιντεν''<br /><br /><br /><br /> Μουσείο Καλών Τεχνών της [Καρκασσόν|Καρκασόν]]
Ο **Άντονι Γιανς φαν ντερ Κρόος** (Anthonie Jansz van der Croos, 1606/07 &#x2013; 1662/63  ), ήταν Ολλανδός ζωγράφος, σχεδιαστής και ποιητής.

Αν και πιθανώς γεννήθηκε και μεγάλωσε στο Άλκμααρ,  από το 1634 και μετά ο Κρόος έζησε και εργάστηκε ως επί το πλείστον στη Χάγη. Κυρίως ζωγράφιζε τοπία. Παράδειγμα, ο πίνακας *Ολλανδικό τοπίο* (*Paesaggio olandese*, στα ιταλικά) του φαν ντερ Κρόος ανήκει στη *συλλογή Pedriali* ( *Collezione Pedriali* ) στο Μουσείο της Πόλης του Φορλί ( Ιταλία ).

Επηρεάστηκε από τον Γιαν φαν Χόγιεν. Πέθανε στη Χάγη μεταξύ 8 Μαρτίου 1662 και 14 Σεπτεμβρίου 1663.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι
* 6 artworks by or after Anthonie Jansz. van der Croos at the Art UK site
* Anthonie Jansz van der Croos on artnet

Κατηγορία:Ολλανδοί ζωγράφοι της Χρυσής Εποχής
Βιολέτα (τηλεοπτική σειρά)

μικρογραφία|Το λογότυπο της σειράς.
Η ***Βιολέτα*** (ή **Violetta**) είναι μια αργεντίνικη τηλενουβέλα που γυρίστηκε στο Μπουένος Άιρες της Αργεντινής και παρήχθη από το *Disney Channel Latin America* και στις Ευρώπη, Μέση Ανατολή και Αφρική (EMEA) και την εταιρεία παραγωγής Pol-ka, που έκανε το ντεμπούτο της στην Αργεντινή, τη Λατινική Αμερική και την Ιταλία στις 14 Μαΐου 2012.

Η Βιολέτα αφηγείται την ιστορία μιας μουσικά ταλαντούχας έφηβης (την υποδύεται η Μαρτίνα Στέσελ) που επιστρέφει στην πατρίδα της, την Αργεντινή, μαζί με τον πατέρα της, τον Germán (τον υποδύεται ο Ντιέγκο Ράμος), αφού προηγουμένως ζει στην Ευρώπη για αρκετά χρόνια, και αντιμετωπίζει τις δοκιμασίες και τις δυσκολίες της ενηλικίωσης, ενώ ταυτόχρονα καλλιεργεί το μουσικό της ταλέντο.

Κάθε επεισόδιο περιλαμβάνει πρωτότυπα μουσικά νούμερα από διάφορα μουσικά είδη, όπως η ποπ και η λάτιν μουσική, ιδίως λάτιν ποπ.

## Υποψηφιότητες και βραβεία

## Παραπομπές


## Εξωτερικοί σύνδεσμοι
* 
* 

Κατηγορία:Τηλενουβέλες
Κατηγορία:Αργεντίνικες τηλεοπτικές σειρές
Κατηγορία:Τηλεοπτικές σειρές του Disney Channel
Εθνική Βιβλιοθήκη της Ισημερινής Γουινέας

Η **Εθνική Βιβλιοθήκη της Ισημερινής Γουινέας (BnGE)** (ισπανικά: Biblioteca Nacional de Guinea Ecuatorial ) είναι η κεντρική δημόσια βιβλιοθήκη της Ισημερινής Γουινέας και, ως εκ τούτου, επικεφαλής του συστήματος βιβλιοθηκών της Γουινέας. Η βιβλιοθήκη βρίσκεται στο κέντρο της πρωτεύουσας Μαλάμπο.

## Ιστορία
Η Εθνική Βιβλιοθήκη της Ισημερινής Γουινέας ιδρύθηκε στις 4 Ιουνίου 2009 ως υπηρεσία του Υπουργείου Πολιτισμού της εθνικής κυβέρνησης. Το κτίριο της βιβλιοθήκης είναι το πρώην κτίριο  του γλύπτη Λεάντρο Μπόμιο Νσούε και αποκαταστάθηκε μεταξύ 2007 και 2008 για να εγκαινιαστεί ως Εθνική Βιβλιοθήκη το 2009. Η πρώτη διευθύντρια της βιβλιοθήκης είναι η συγγραφέας και δικηγόρος Γκιγιερμίνα Μεκούι.

## Αρμοδιότητες
Οι αρμοδιότητες της εθνικής βιβλιοθήκης είναι οι εξής:

*Συγκέντρωση, καταλογογράφηση και διατήρηση των βιβλιογραφικών αποθεμάτων που συλλέγονται σε οποιοδήποτε υλικό φορέα, που παράγεται στην  ισπανική γλώσσα ή σε άλλη γλώσσα, στην υπηρεσία της έρευνας, του πολιτισμού και της πληροφόρησης, και διάδοση της γνώσης των συλλογών αυτών.
*Προώθηση της έρευνας, κυρίως στις ανθρωπιστικές επιστήμες, μέσω της διαβούλευσης, της μελέτης, του δανεισμού και της αναπαραγωγής του υλικού που αποτελεί τη βιβλιογραφική και τεκμηριωμένη συλλογή της.
*Διάδοση πληροφοριών για τις συλλογές της μέσω της έκδοσης καταλόγων, ιδίως για τη βιβλιογραφική παραγωγή της Γουινέας.

## Συλλογή
Το 2013, η Εθνική Βιβλιοθήκη είχε μια συλλογή περίπου 60.000 βιβλίων.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη

## Παραπομπές


Ισημερινη
Κατηγορία:Βιβλιοθήκες στην Ισημερινή Γουινέα
Νεοτινέα η τρίδοντη

[μικρογραφία|Νεοτινέα η τρίδοντη (''Neotinea tridentata''), Όρος [Χορτιάτης (όρος)|Χορτιάτης]]
Η **Νεοτινέα η τρίδοντη** (*Neotinea tridentata*) (συνώνυμο Όρχις η τρίδοντη, *Orchis tridentata*), ανήκει στην οικογένεια Ορχεοειδή (Orchidaceae) και κατανέμεται στην περιοχή της Μεσογείου, καθώς και σε τμήματα της Δ. και Κ. Ευρώπης. Απαντά σχεδόν σ’ όλη την Ελλάδα, σε μακκί, φρύγανα, λιβάδια, ανοικτά δάση μέχρι 1600μ. Φυτό λεπτό, με ύψος 20-40 εκατοστά και 4-10 επιμήκη-ελλιπτικά, άστικτα φύλλα. Ταξιανθία αρχικά κωνική, ωοειδής στη συνέχεια με πολλά και πυκνά άνθη. Γλωσσάριο τρίλοβο, ωχρορόδινο με ροδοπόρφυρα στίγματα, με τους πλευρικούς λοβούς στραμμένους προς τα εμπρός και τον μεσαίο λοβό πιο μακρύ, φαρδύτερο προς την κορυφή και ελαφρώς δίλοβο, με μικρή απόφυση στο κέντρο. Ανθίζει από Μάρτιο έως Ιούνιο.

## Πηγές

* Παπιομύτογλου Β. 2006, Αγριολούλουδα της Ελλάδας, Mediterraneo Editions
* Πέτρου Ν., Πέτρου Μ. & Γιαννακούλας Μ. 2009, Ορχιδέες της Ελλάδας, Ελληνική Εταιρία Προστασίας της Φύσης.
* Φυτολογία, 2006, Εκδοτική Αθηνών
* Lafranchis T. & Sfikas G. 2001, Flowers of Greece (Vol. IΙ)
* Pignatti S. 1982, Flora d’ Italia (Vol. IΙI). Vol. 1–3. Bologna: Edagricole

## Εξωτερικοί σύνδεσμοι

* 
*  
* 
* 

## Παραπομπές


Κατηγορία:Ελληνική χλωρίδα
Κατηγορία:Ορχεοειδή
Ποδηλασία πίστας

Η **ποδηλασία πίστας** είναι άθλημα αγώνων ποδηλάτου που διεξάγεται συνήθως σε ειδικά κατασκευασμένες πίστες ή ποδηλατοδρόμια με χρήση ειδικά σχεδιασμένων ποδηλάτων πίστας.

## Ιστορία
[μικρογραφία| Ένας αγώνας υπαίθριας πίστας στο [Παρίσι το 1908 με τον Ταγματάρχη Τέιλορ, τον πρώτο Αφροαμερικανό ποδηλάτη που έγινε παγκόσμιος πρωταθλητής]]
μικρογραφία| Πρωτότυπο ποδήλατο πίστας Aero Special, περ. 1910
Η ποδηλασία πίστας υπάρχει τουλάχιστον από το 1870. Όταν η ποδηλασία πίστας ήταν στα σπάργανά της, γινόταν σε ποδηλατοδρόμια παρόμοια με αυτά που χρησιμοποιούνται σήμερα. Αυτά τα ποδηλατοδρόμια αποτελούνταν από δύο ευθείες και ελαφρώς κεκλιμένες στροφές, αν και διέφεραν περισσότερο σε μήκος και υλικό από τη σύγχρονη πίστα των 250 μέτρων.

Μια ευκολία των αγώνων εσωτερικής πίστας ήταν ότι οι θεατές μπορούσαν να ελέγχονται εύκολα και, ως εκ τούτου, μπορούσε να χρεωθεί ένα τέλος εισόδου, καθιστώντας τους αγώνες πίστας ένα επικερδές άθλημα. Οι αγώνες πρώιμης πίστας προσέλκυσαν πλήθη έως και 2.000 ατόμων. Οι εσωτερικές πίστες επέτρεψαν επίσης την ποδηλασία όλο το χρόνο για πρώτη φορά. Τα κύρια πρώιμα κέντρα για αγώνες στίβου στη Βρετανία ήταν το Μπέρμιγχαμ, το Σέφιλντ, το Λίβερπουλ, το Μάντσεστερ και το Λονδίνο.

Οι πιο αξιοσημείωτες αλλαγές σε πάνω από έναν αιώνα ποδηλασίας πίστας αφορούσαν τα ίδια τα ποδήλατα, τα οποία σχεδιάστηκαν για να είναι ελαφρύτερα και πιο αεροδυναμικά, ώστε να επιτρέπουν όλο και πιο γρήγορους χρόνους.

Η ποδηλασία πίστας έχει συμπεριληφθεί σε όλους τους σύγχρονους Ολυμπιακούς Αγώνες εκτός από τους Αγώνες του 1912. Οι αγώνες ποδηλασίας στίβου γυναικών συμπεριλήφθηκαν για πρώτη φορά στους σύγχρονους Ολυμπιακούς Αγώνες το 1988. Το άθλημα μεταφέρθηκε σε κλειστούς χώρους από τους Θερινούς Ολυμπιακούς Αγώνες του 2000 στο Σίδνεϊ της Αυστραλίας, κυρίως λόγω του ζεστού καιρού.

Κατά τη διάρκεια των δεκαετιών, τα μήκη πίστας έχουν μειωθεί σταδιακά. Τα πρώτα ποδηλατοδρόμια κυμαίνονταν σε μήκος μεταξύ 130 και 500 μέτρων. Μέχρι τη δεκαετία του 1960, ένα τυπικό μήκος 333,334 μέτρων χρησιμοποιήθηκε συνήθως για διεθνείς αγώνες. Από το 1990 κατασκευάζονται διεθνή πεζοδρόμια μήκους 250 μέτρων, αν και πίστες διαφόρων μηκών εξακολουθούν να χρησιμοποιούνται.

## Κύρια κέντρα
Η ποδηλασία πίστας είναι ιδιαίτερα δημοφιλής στην Ευρώπη, ιδίως στο Βέλγιο, τη Γαλλία, τη Γερμανία και το Ηνωμένο Βασίλειο, όπου χρησιμοποιείται συχνά ως προπόνηση εκτός εποχής από ποδηλάτες δρομείς που μπορούν συχνά να εμφανιστούν σε επαγγελματικούς αγώνες έξι ημερών (αγώνες που συμμετέχουν ομάδες δύο αναβατών).

Στις Ηνωμένες Πολιτείες, οι αγώνες πίστας έφτασαν στο αποκορύφωμα της δημοτικότητας τη δεκαετία του 1930, όταν διεξήχθησαν αγώνες έξι ημερών στο Madison Square Garden στη Νέα Υόρκη. Η λέξη «Madison» εξακολουθεί να χρησιμοποιείται ως όνομα για έναν τύπο αγώνα.

Στην Ιαπωνία, η μορφή κούρσας κέριν είναι ένα πολύ δημοφιλές άθλημα στοιχήματος. Το άθλημα εκτιμάται καλά και οι αναβάτες εκπαιδεύονται εκτενώς μέσω της Ιαπωνικής Σχολής Κέριν.

## Παραπομπές


## Εξωτερικοί σύνδεσμοι

* Union Cycliste Internationale (UCI) - Στίβος
* Ειδήσεις ποδηλασίας πίστας


Πιστας
Κιέιστουτ Μπατσέβιτς

Ο **Κιέιστουτ Μπατσέβιτς** (πολωνικά: Kiejstut Bacewicz) (13 Ιουνίου 1904, Λοτζ - 27 Αυγούστου 1993, Ζγκιες) ήταν Πολωνός πιανίστας δωματίου, δάσκαλος, συνθέτης και διοργανωτής της μουσικής ζωής.

Ήταν αδελφός της Γκραζίνα Μπατσέβιτς και του Λιθουανού μουσικού Βιτάουτας Μπατσεβίτσιους.
μικρογραφία| Ο τάφος του Κιέιστουτ Μπατσέβιτς στο κοιμητήριο Ντόουι στο Λοτζ
Κατά τα έτη 1957–1969, ήταν πρύτανης της Μουσικής Ακαδημίας στο Λοτζ, και ιδρυτής του πρώτου πολωνικού τμήματος μουσικής δωματίου. Συνταξιοδοτήθηκε εκεί το 1974. Το 1993 έλαβε επίτιμο διδάκτορα από αυτό το πανεπιστήμιο.

Το 1958 του απονεμήθηκε το Βραβείο Πόλης του Λοτζ. Παρασημοφορήθηκε με τον Σταυρό του Διοικητή του Τάγματος της Αναγέννησης της Πολωνίας, τον Σταυρό του Ιππότη του Τάγματος της Αναγέννησης της Πολωνίας, τον Χρυσό Σταυρό της Αξίας, το τιμητικό παράσημο του Επίτιμου Δασκάλου της Λαϊκής Δημοκρατίας της Πολωνίας, το Μετάλλιο της Εθνικής Επιτροπής Παιδείας και άλλα.

## Παραπομπές


## Βιβλιογραφία
* *Who's Who in Poland 1989*, Wydawnictwo Interpress, Βαρσοβία 1989, σελ. 38
* 
* 
* 

Κατηγορία:Πολωνοί πιανίστες
Κατηγορία:Διοικητές του Τάγματος της Αναγέννησης της Πολωνίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Χρυσού Σταυρού της Αξίας (Πολωνία)
Κακόβολο Κύθνου

Το **Κακόβολο** είναι βουνό που βρίσκεται στην Κύθνο. Είναι το ψηλότερο σημείο του νησιού στα 356 μέτρα.

## Περιγραφή
Το Κακόβολο βρίσκεται στη βορειοδυτική πλευρά της Κύθνου. Η κορυφή του είναι στα 356 μέτρα και είναι το ψηλότερο σημείο ολόκληρου του νησιού. Στην περιοχή του Κακόβολου έχουν βρεθεί εγκαταστάσεις που χρονολογούνται στην πρωτοκυκλαδική εποχή (Πρώιμη εποχή του Χαλκού). Το βουνό έχει συνδεθεί με τις λαϊκές δοξασίες και τους θρύλους της Κύθνου.

Στο Κακόβολο υπάρχουν εγκαταλελειμμένα μεταλλεία. Στην εποχή της ακμής τους εργάζονταν σε αυτά όχι αποκλειστικά κάτοικοι της Κύθνου αλλά και άνθρωποι από άλλα μέρη. Τα μεταλλεύματα μετά την εξόρυξη φορτώνονταν στο λιμάνι του χωριού των Λουτρών. Τα μεταλλεία έπεσαν σε παρακμή και εγκαταλείφθηκαν τον προηγούμενο αιώνα. Σήμερα στην περιοχή του Κακόβολου υπάρχουν μονοπάτια πεζοπορίας.

## Παραπομπές


## Πηγές

* 
* 
* 
* 

Κατηγορία:Βουνά της Ελλάδας
Κατηγορία:Γεωγραφία της Κύθνου
Γέον το κοκκινωπό

[μικρογραφία|Γέον το κοκκινωπό (''Geum coccineum''), Όρος [Βόρας (Καϊμακτσαλάν)]]
Το **Γέον το κοκκινωπό** (*Geum coccineum*) ανήκει στην οικογένεια των Ροδοειδών (Rosaceae) και είναι είδος που ανακαλύφθηκε για πρώτη φορά από τον Βρετανό βοτανικό John Sibthorp, στον Όλυμπο της Βιθυνίας (Uludağ) στη ΒΔ Ανατολία. Κατανέμεται στη Βαλκανική Χερσόνησο και στη Β. Ανατολία προς τα ανατολικά έως την περιοχή του Ερζερούμ, σε υγρές τοποθεσίες,κοντά σε πηγές ή κατά μήκος ρεμάτων, σε υψόμετρο μεταξύ 1300-2500 μ., σε μη ασβεστούχα εδάφη, με είδη όπως *Caltha palustris*, *Cardamine acris* και *Doronicum austriacum*. Στην Ελλάδα απαντά στα βόρεια σύνορα (Βόρεια Πίνδο, Βαρνούντα, Βίτσι, Πιέρια, Βέρμιο, Πιπερίτσα, Βόρας, Τζένα, Πισοδέρι) όπου παρουσιάζει και τη νοτιότερη κατανομή του στη Βαλκανική. Πολυετές με βλαστό όρθιο και φύλλα τριχωτά, αυτά της βάσης λυροειδή μέχρι 14εκ., τα ανώτερα απλά και μικρότερα. Η ταξιανθία με 2 ή 4 άνθη, κόκκινα ή πορτοκαλοκόκκινα με 5 καρδιοειδή πέταλα (10-18Χ8-12 mm) και διάμετρο μέχρι 4εκ.. Ανθίζει από τα μέσα Ιουνίου έως τις αρχές Αυγούστου.

## Πηγές

* Lafranchis T. & Sfikas G. 2001, Flowers of Greece (Vol. I)
* Strid A. & Tan K. 1986, Mountain Flora of Greece (Vol. 1) Cambridge University Press
* Tutin et al. 2005, Flora Europaea Vol 3, Cambridge University Press
* Φυτολογία, 2006, Εκδοτική Αθηνών

## Εξωτερικοί σύνδεσμοι

* 
* 
* 

## Παραπομπές


Κατηγορία:Ελληνική χλωρίδα
Συνθήκη Εγγυήσεως (Κύπρος)

Η **Συνθήκη Εγγυήσεως** ήταν μια από τις τρεις συνθήκες (μαζί με τη Συνθήκη Εγκαθίδρυσης και τη Συνθήκη Συμμαχίας) οι οποίες είχαν ως αποτέλεσμα την εγκαθίδρυση της Κυπριακής Δημοκρατίας ως ανεξάρτητου κράτους. Οι τρεις συνθήκες συνιστούν τη διεθνή ή εξωτερική πτυχή του πολιτικού και συνταγματικού διακανονισμού για τη δημιουργία της Κυπριακής Δημοκρατίας (σε αντίθεση με την εσωτερική πτυχή, που είναι το ίδιο τη Κυπριακό Σύνταγμα). Είναι το αποτέλεσμα των συμφωνιών μεταξύ Ελλάδος και Τουρκίας που έγιναν στη Ζυρίχη και υπογράφηκαν στο Λονδίνο τον Φεβρουάριο του 1959. 

Η Συνθήκη υπογράφηκε από την Κύπρο, την Ελλάδα, την Τουρκία και το Ηνωμένο Βασιλείο και περιέχει πέντε άρθρα:

* **Άρθρο Ι**: Η κυβέρνηση της Κύπρου αναλαμβάνει τη διατήρηση της εδαφικής ακεραιότητας της χώρας, την ασφάλειά της, και το σεβασμό στο Σύνταγμά της. Η χώρα δεν μπορεί να προχωρήσει σε οποιαδήποτε πολιτική ή οικονομική ένωση με οποιοδήποτε άλλο κράτος.
* **Άρθρο ΙΙ**: Οι χώρες που συνήψαν τις συνθήκες αναγνωρίζονται ως εγγυήτριες της εδαφικής ακεραιότητας, της ασφάλειας και του σεβασμού στο Σύνταγμα και γι' αυτό αναλαμβάνουν την υποχρέωση να μην επιτρέψουν οποιαδήποτε προσπάθεια είτε ενώσεως του νησιού με άλλη χώρα είτε το διαμελισμό του.
* **Άρθρος ΙΙΙ**: Το Ηνωμένο Βασίλειο διατηρεί ανέπαφα τα δικαιώματά του και τη χρήση αυτών στις περιοχές που κατέχει. 
* **Άρθρο IV**: Σε περίπωση παραβίασης των διατάξεων της συνθήκης, η Ελλάδα, η Τουρκία και το Ηνωμένο Βασίλειο υποχρεούνται να διαβουλευτούν όσον αφορά το τα αναγκαία μέτρα για να αποκατάσταση της συνταγματικής τάξης. Σε περίπτωση που κοινή ή συντονισμένη ενέργεια δεν αποδειχθεί δυνατή, οποιαδήποτε από τις τρεις εγγυήτριες δυνάμεις έχει το δικαίωμα να ενεργήσει με μόνο σκοπό την αποκατάσταση της συνταγματικής τάξης.
* **Άρθρο  V**: Η Συνθήκη τίθεται σε ισχύ από την ημερομηνία υπογραφής της - ενώ τα συμβαλλόμενα μέρη οφείλουν να καταχωρήσουν την συνθήκη και στον ΟΗΕ.

## Δείτε επίσης
* Κυπριακή διαμάχη

## Παραπομπές

Κατηγορία:Σχέσεις Ηνωμένου Βασιλείου-Τουρκίας
Κατηγορία:Ελληνοβρετανικές σχέσεις
Κατηγορία:Ελληνοτουρκικές σχέσεις
Κατηγορία:Βρετανοκυπριακές σχέσεις
Κατηγορία:Σχέσεις Κύπρου-Τουρκίας
Κατηγορία:Ελληνοκυπριακές σχέσεις
Κατηγορία:Συνθήκες της Τουρκίας
Κατηγορία:Συνθήκες της Κύπρου
Κατηγορία:Συνθήκες του Ηνωμένου Βασιλείου
Λαιτιπόρος ο θειαφένιος

O **Λαιτιπόρος ο θειαφένιος** (*Laetiporus sulphureus)* είναι ένα είδος μανιταριού που αναπτύσεται σε κορμούς δέντρων και συναντάται κυρίως στην Ευρώπη και την Βόρεια Αμερική. Είναι κοινώς γνωστός ως ***κοτόπουλο του δάσους*** καθώς σε γεύση και υφή θυμίζει αρκετά κοτόπουλο.

## Περιγραφή
Το πιλίδιο του έχει ακανόνιστο σχήμα που μοιάζει με βεντάλια και βγαίνει απευθείας από τον κορμό του δέντρου πάνω στο οποίο αναπτύσεται σε πλάτος έως 30 εκ. και πάχος έως 4 εκατοστά. Το επάνω μέρος του έχει χρώμα θείο-κίτρινο έως έντονο πορτοκαλί, ενώ είναι βελούδινο με κυματιστή περιφέρεια. Η κάτω επιφάνεια αποτελείται από θειό-κίτρινους πόρους και σωλήνες. Η παχιά του σάρκα αρχικά είναι κίτρινη, μαλακή και χυμώδης, αργότερα γίνεται ξηρή λευκή και εύθραυστη, με ελαφρά ξινή γεύση και με ευχάριστη οσμή μανιταριού όσο είναι σε νεαρή ηλικία. Το αποτύπωμα των σπορίων του έχει λευκό χρώμα. Κυρίως το βρίσκουμε επάνω σε βελανιδιές, όμως πολύ συχνά έχει βρεθεί σε πρίνους, αχλαδιές, ιτιές, καστανιές και λεύκες αλλά και σε οπωροφόρα, σε αλληλοκαλυπτόμενα καρποσώματα στα οποία προκαλεί καφέ σήψη στον κορμό και τις ρίζες.

## Βρωσιμότητα
Το κοτόπουλο του δάσους θεωρείται βρώσιμο όσο είναι σε νεαρή ηλικία και αφού μαγειρευτεί καλά, ενώ δεν θα πρέπει να καταναλώνεται ωμό. Είναι σημαντικό πως έχουν καταγραφεί περιπτώσεις που έχει προκαλέσει ναυτία και άλλες σοβαρές γαστρεντερικές ενοχλήσεις. Ορισμένοι συγγραφείς προτείνουν να μην συλλέγονται δείγματα από κωνοφόρα δέντρα, ευκάλυπτος και από χαρουπιές.

## Παραπομπές


Κατηγορία:Μανιτάρια
Άγιος Σάββας Χώρας Κύθνου

Ο **Άγιος Σάββας** είναι ορθόδοξος χριστιανικός ναός και ιστορικό διατηρητέο μνημείο στη Χώρα Κύθνου στις Κυκλάδες.

## Θέση και περιγραφή
Η εκκλησία του Αγίου Σάββα βρίσκεται εντός του οικισμού της Χώρας της Κύθνου. Η κτήση του χρονολογείται στα 1613. Χτίστηκε με δαπάνες του Αντώνιου Γοζαδίνου και φέρει στην εξωτερική πρόσοψη επιγραφή με το οικόσημο του φραγκικού οίκου των Γοζαδίνων (*Gozzadini*), του οποίου ο κτήτορας ήταν απόγονος. Είναι μονόκλιτος καμαροσκέπαστος ναός και στο εσωτερικό του διαθέτει ένα καλοδιατηρημένο ξυλόγλυπτο τέμπλο το οποίο χρονολογείται γύρω στο 1640 και φαίνεται να κατασκευάστηκε ειδικά για τη συγκεκριμένη εκκλησία. 

Η εκκλησία του Αγίου Σάββα έχει χαρακτηριστεί από το 1987 ιστορικό διατηρητέο μνημείο της βυζαντινής/μεταβυζαντινής περιόδου. Γιορτάζει στις 5 Δεκεμβρίου.

## Παραπομπές


## Πηγές

* 
* 

Σαββας
Κατάλογος Ελλήνων βουλευτών (1933)

Ακολουθεί ένας κατάλογος με τα πρόσωπα που εξελέγησαν βουλευτές στις εκλογικές περιφέρειες της Ελλάδας έπειτα από τις βουλευτικές εκλογές του 1933.

## Εκλεγέντες βουλευτές

## Σημειώσεις και παραπομπές


1933
Πρόεδρος της Κυβέρνησης της Νέας Καληδονίας

Το λήμμα παρουσιάζει τον κατάλογο με τους **προέδρους της Κυβέρνησης της [[Νέα Καληδονία|Νέας Καληδονίας]]** από το 1999
, έπειτα από την υπογραφή της Συνθήκη της Νουμεά το 1998. Συχνά ο Πρόεδρος προέρχεται από το μεγαλύτερο κόμμα στο Κογκρέσο της Νέας Καληδονίας, παρότι η ίδια κυβέρνηση απαρτίζεται από υπουργούς που προέρχονται από όλα τα κόμματα του Κογκρέσου, μοιρασμένα ανάλογα με τον αριθμό των βουλευτών κάθε κόμματος. Κατοικία του Προέδρου είναι η Νουμεά.
Το 2004 εξελέγη η πρώτη γυναίκα πρόεδρος, η Μαρί-Νοέλ Τεμερό, η οποία παραιτήθηκε από τη θέση το 2007.
Ο Αλσίντ Πονγκά είναι πρόεδρος από τις 16 Ιανουαρίου 2025.

## Κατάλογος (1999-σήμερα)

## Παραπομπές
Εθνική Βιβλιοθήκη του Τατζικιστάν

Η **Εθνική Βιβλιοθήκη του Τατζικιστάν** (τατζικικά: Китобхонаи миллии Тоҷикистон) βρίσκεται στην Ντουσανμπέ, την πρωτεύουσα του κράτους της Κεντρικής Ασίας. Η βιβλιοθήκη άνοιξε το 2012 και είναι η μεγαλύτερη του είδους της στην Κεντρική Ασία.

## Ιστορία
Το 1933 ιδρύθηκε μια αστική βιβλιοθήκη στο Ντουσανμπέ, η οποία το 1934 πήρε το όνομα του Πέρση ποιητή Φερντόσι κατά τη διάρκεια των εορτασμών για την 1000ή επέτειο του θανάτου του. Το 1937 της παραχωρήθηκε το δικαίωμα νόμιμης κατάθεσης για τις εκδόσεις της Tajik SSR. Η κατασκευή ενός νέου κτιρίου είχε προγραμματιστεί ακόμη και πριν από τον Β' Παγκόσμιο Πόλεμο (1939), αλλά το ξέσπασμα του Πολέμου καθυστέρησε την έναρξη της κατασκευής. Στα τέλη του 1953 άρχισε η κατασκευή του νέου κτιρίου, το οποίο παραδόθηκε στις 20 Μαρτίου 1954. Στις 7 Μαΐου 1954 το όνομα της βιβλιοθήκης άλλαξε από Δημόσια σε Κρατική Βιβλιοθήκη. Μετά την ανακήρυξη της ανεξαρτησίας του Τατζικιστάν στις 9 Σεπτεμβρίου 1991, της δόθηκε το καθεστώς εθνικής βιβλιοθήκης με κυβερνητικό ψήφισμα το 1993 και μετονομάστηκε σε Εθνική Βιβλιοθήκη Φερντόσι της Δημοκρατίας του Τατζικιστάν. Η Εθνική Βιβλιοθήκη της Δημοκρατίας του Τατζικιστάν μετατράπηκε σε Εθνική Βιβλιοθήκη του Τατζικιστάν στις 27 Ιουνίου 2011 με προεδρικό διάταγμα.

## Συλλογή
Πριν από τη μετακόμιση στο νέο κτίριο, η βιβλιοθήκη διέθετε 3 εκατομμύρια τόμους. Εποµένως, οι αρχές απηύθυναν έκκληση για δωρεά βιβλίων στη βιβλιοθήκη. Μέχρι το τέλος του 2018, η βιβλιοθήκη είχε συγκεντρώσει 6 εκατομμύρια τόμους, συμπεριλαμβανομένων 400.000 ηλεκτρονικών εγγράφων. Τα πολιτιστικά κέντρα της Γερμανίας, της Κορέας, του Ιράν, της Κίνας και της Σαουδικής Αραβίας βρήκαν χώρο στο νέο κτίριο.

Το 2012, η Ένωση Φιλίας Ιράν-Τατζικιστάν συγκέντρωσε πάνω από 20.000 βιβλία που δωρίστηκαν στη βιβλιοθήκη. Πρόκειται για βιβλία στα περσικά, όχι μόνο από Ιρανούς συγγραφείς, αλλά και μεταφράσεις από άλλες γλώσσες και επιστημονικά βιβλία.

Το παλαιότερο χειρόγραφο που φυλάσσεται στη βιβλιοθήκη είναι το Tarichi Tabari (τατζικικά: Таърихи Табарӣ), το οποίο χρονολογείται από τον 13ο αιώνα.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Τα
Τα
Αντιπρόεδρος της Κυβέρνησης της Νέας Καληδονίας

Ο **αντιπρόεδρος της κυβέρνησης της Νέας Καληδονίας** () είναι πολιτική θέση στην κυβέρνηση της Νέας Καληδονίας. Σύμφωνα με τη  Συνθήκη της Νουμεά, αντιπρόεδρος θα πρέπει να είναι ένας πολιτικός που είναι υπέρ της ανεξαρτησίας, σε περίπτωση που πρόεδρος τελεί ένας πολιτικός που είναι αντίθετος με την ανεξαρτησία. 

Ο πρώτος αντιπρόεδρος Λεοπόλντ Ζορεντιέ καταδικάστηκε με αναστολή για διαφθορά και το 2007 κρίθηκε ανίκανος να κατέχει δημόσιο αξίωμα.
Τον διαδέχθηκε στη θέση η Ντεουέ Γκοροντεΐ, η οποία έγινε και η πρώτη γυναίκα στο αξίωμα και υπηρέτησε επί οκτώ χρόνια.
Σημερινή αντιπρόεδρος τελεί η Ιζαμπέλ Σαμορό (Isabelle Champmoreau) από τις 22 Ιουλίου 2021.

## Κατάλογος αντιπροέδρων
Η θέση συστάθηκε ταυτόχρονα με τη θέση του Προέδρου, το 1999.

## Παραπομπές
Ιβάν Εντέσκο

Ο **Ιβάν Ιβάνοβιτς Εντέσκο** (, ) (γενν. 25 Μαρτίου 1945) είναι Λευκορώσος πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ και προπονητής.

## Σταδιοδρομία σε συλλόγους
Κατά τη διάρκεια της συλλογικής του σταδιοδρομίας, ο Εντέσκο εκπαιδεύτηκε στον αθλητικό σύλλογο των Ενόπλων Δυνάμεων, στη Μόσχα. Πέρασε το μεγαλύτερο μέρος της σταδιοδρομίας του στην ΤΣΣΚΑ Μόσχας.

## Εθνική ΕΣΣΔ
Ο Εντέσκο κέρδισε το χρυσό μετάλλιο με τη Εθνική ΕΣΣΔ στους Θερινούς Ολυμπιακούς Αγώνες του 1972. Στον αγώνα για το χρυσό μετάλλιο ενάντια στην Εθνική ΗΠΑ, η πάσα του Εντέσκο από την τελική γραμμή στο αντίπαλο μισό οδήγησε στο καλάθι του Αλεξάντερ Μπελόφ που κέρδισε το παιχνίδι χωρίς να απομένει χρόνος στο ρολόι του αγώνα. Το τελικό σκορ του αγώνα ήταν 51–50.

Με την Εθνική ΕΣΣΔ, κέρδισε επίσης το χρυσό μετάλλιο στο Παγκόσμιο Πρωτάθλημα του 1974 και στα Ευρωμπάσκετ του 1971 και του 1979, το αργυρό μετάλλιο στο Παγκόσμιο Πρωτάθλημα του 1978 και στο Ευρωμπάσκετ 1975, και το χάλκινο μετάλλιο στους Ολυμπιακούς Αγώνες του 1976 και στο Ευρωμπάσκετ 1973.

## Παραπομπές


## Εξωτερικοί σύνδεσμοι
* Βιογραφία (ρώσικα)
* Προφίλ στο CSKAlogia.com (ρώσικα)

Κατηγορία:Σοβιετικοί καλαθοσφαιριστές
Κατηγορία:Λευκορώσοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Ευρωμπάσκετ 1971
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές στους Θερινούς Ολυμπιακούς Αγώνες 1972
Κατηγορία:Ολυμπιονίκες της καλαθοσφαίρισης
Κατηγορία:Σοβιετικοί Ολυμπιονίκες
Κατηγορία:Καλαθοσφαιριστές Ευρωμπάσκετ 1973
Κατηγορία:Καλαθοσφαιριστές Παγκοσμίου Πρωταθλήματος 1974
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές Ευρωμπάσκετ 1975
Κατηγορία:Καλαθοσφαιριστές στους Θερινούς Ολυμπιακούς Αγώνες 1976
Κατηγορία:Καλαθοσφαιριστές Παγκοσμίου Πρωταθλήματος 1978
Κατηγορία:Καλαθοσφαιριστές Ευρωμπάσκετ 1979
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Σοβιετικοί προπονητές καλαθοσφαίρισης
Κατηγορία:Λευκορώσοι προπονητές καλαθοσφαίρισης
Κατηγορία:Προπονητές καλαθοσφαίρισης ΤΣΣΚΑ Μόσχας
Αλκοόλη (ιατρική)

**Οι αλκοόλες**, σε διάφορες μορφές, χρησιμοποιούνται στην ιατρική ως αντισηπτικα, απολυμαντικα και αντίδοτα .  Οι αλκοόλες που εφαρμόζονται στο δέρμα χρησιμοποιούνται για την απολύμανση του δέρματος πριν από τη ενεση και πριν από τη χειρουργική επέμβαση. Μπορούν να χρησιμοποιηθούν τόσο για την απολύμανση του δέρματος του ασθενη όσο και των χεριών των παρόχων υγειονομικής περίθαλψης.  Μπορούν επίσης να χρησιμοποιηθούν για τον καθαρισμό άλλων περιοχών  και σε στοματικά διαλύματα.   Χορηγούμενη από το στόμα ή ενδοφλεβιως, η αιθανόλη χρησιμοποιείται για τη θεραπεία της τοξικότητας μεθανόλης ή αιθυλενογλυκόλης όταν η φομεπιζόλη δεν είναι διαθέσιμη. 

Οι παρενέργειες των αλκοολών που εφαρμόζονται στο δέρμα περιλαμβάνουν ερεθισμό του δέρματος. Πρέπει να δίνεται προσοχή με τον ηλεκτροκαυτηριασμό, καθώς η αιθανόλη είναι εύφλεκτη. Οι τύποι αλκοόλης που χρησιμοποιούνται περιλαμβάνουν αιθανόλη, μετουσιωμένη αιθανόλη, 1-προπανόλη και ισοπροπυλική αλκοόλη .  Οι αλκοόλες είναι αποτελεσματικές έναντι μιας σειράς μικροοργανισμών, αν και δεν αδρανοποιούν τα σπόρια .  Τα διαλυματα με περιεκτικοτητα αλκοολης από 60 έως 90% λειτουργούν αποτελεσματικοτερα. 

Το αλκοόλ έχει χρησιμοποιηθεί ως αντισηπτικό ήδη από το 1363 με στοιχεία να υποστηρίζουν τη χρήση του στα τέλη του 1800.Το αλκοόλ συμπεριλαμβανεται στον Κατάλογο Βασικών Φαρμάκων του Παγκόσμιου Οργανισμού Υγείας .  Διατίθενται εμπορικά σκευάσματα αντισηπτικα χεριών με βάση το αλκοόλ ή με άλλους παράγοντες όπως η χλωρεξιδίνη.

## Ιατρικές χρήσεις
Οι αλκοόλες χρησιμοποιούνται για την απολύμανση του δέρματος πριν από την ενεση και πριν από τη χειρουργική επέμβαση. Μπορούν να χρησιμοποιηθούν τόσο για την απολύμανση του δέρματος του ασθενη όσο και των χεριών των παρόχων υγειονομικής περίθαλψης.  Μπορούν επίσης να χρησιμοποιηθούν για τον καθαρισμό άλλων περιοχών,  και σε στοματικά διαλύματα. Το 95% της αιθανόλης ABV είναι γνωστή ως *spiritus fortis* στο ιατρικό πλαίσιο.

Χορηγούμενη από το στόμα ή ενδοφλεβιως, η αιθανόλη χρησιμοποιείται για τη θεραπεία της τοξικότητας της μεθανόλης ή της αιθυλενογλυκόλης όταν δεν υπάρχει διαθέσιμη φομεπιζόλη.

Επιπλέον, η απόλυτη αιθανόλη χρησιμοποιείται ως σκληρυντικό στη σκληροθεραπεία. Η σκληροθεραπεία έχει χρησιμοποιηθεί «στη θεραπεία απλών υπεζωκοτικών συλλογών, αγγειακών δυσπλασιών, λεμφοκυττάρων και λεμφορροιας».  

## Μηχανισμός
Η αιθανόλη, όταν χρησιμοποιείται για τοξικότητα, ανταγωνίζεται άλλες αλκοόλες για το ένζυμο αφυδρογονάση της αλκοόλης, μειώνοντας το μεταβολισμό σε τοξικά παράγωγα αλδεΰδης και καρβοξυλικού οξέος και μειώνοντας την πιο σοβαρή τοξική επίδραση των γλυκολών - την λιθιαση στα νεφρά . 

## Ιστορία
Το αλκοόλ έχει χρησιμοποιηθεί ως αντισηπτικό ήδη από το 1363 με στοιχεία να υποστηρίζουν τη χρήση του στα τέλη του 1800.  Από την αρχαιότητα, πριν από την ανάπτυξη των σύγχρονων παραγόντων, το αλκοόλ χρησιμοποιήθηκε ως γενικό αναισθητικό . 

## Βιβλιογραφικές αναφορές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ηπατοτοξίνες
Κατηγορία:Απολυμαντικά
Κατηγορία:Αντισηπτικά
Κατηγορία:Αντίδοτα
Κατηγορία:Αλκοόλες
Κατωχώρι Μαγνησίας

Το **Κατωχώρι** ή **Κατηχώρι** είναι οικισμός στη Θεσσαλίας και την Περιφερειακή Ενότητα Μαγνησίας.

## Γενικά στοιχεία
Το Κατωχώρι βρίσκεται στους δυτικούς πρόποδες του Πηλίου σε υψόμετρο 500 μέτρων σε απόσταση περίπου 10 χιλιομέτρων βορειοανατολικά από το κέντρο του Βόλου και 1 χιλιόμετρο νότια από την Πορταριά. Αναφέρεται επίσημα, μετά την ένωση της Θεσσαλίας, το 1883 , γραμμένοι ως *Κατηχώρι*, στο ΦΕΚ 126Α - 02/04/1883 να προσαρτάται στον τότε δήμο Ορμινίου. Το 1912 με το ΦΕΚ 262Α - 31/08/1912 το όνομά του διορθώθηκε σε Κατωχώρι. Σύμφωνα με το πρόγραμμα ''Καλλικράτης'' αποτελεί την κοινότητα Κατωχωρίου που υπάγεται στη Δημοτική Ενότητα Πορταριάς του Δήμου Βόλου και σύμφωνα με την απογραφή 2011 απογράφησαν 362 κάτοικοι.

## Πρόσωπα

* Απόστολος Κουτσαγγέλης (1871-;), γυναικολόγος και γερουσιαστής
* Κώστας Ζημέρης (1886-1980), ζωγράφος και φωτογράφος
* Κώστας Θέος (1896-1958), κομμουνιστής συνδικαλιστής και πολιτικός

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Κάτω Λεχώνια Μαγνησίας

Τα **Κάτω Λεχώνια** είναι χωριό στη Θεσσαλία και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Τα Κάτω Λεχώνια βρίσκονται σε υψόμετρο 80 μέτρων, σε απόσταση περίπου 11 χιλιόμετρα νοτιοανατολικά από τον Βόλο ενώ είναι ανάμεσα στη Βροχιά (Α.) και τα Άνω Λεχώνια (ΝΔ.). Είναι κτισμένα σε πεδινή περιοχή, εύφορη από οπωροκηπευτικά και ανθοκαλλιέργιες. 

Αναφέρονται, την περίοδο της Φραγκοκρατίας, να δίνονται από τον Μιχαήλ Β΄ Κομνηνός Δούκας ως δώρο για τον γάμο της κόρης του στον Γουλιέλμο Β΄ Βιλλεαρδουίνο (13ος αιω.) και στη συνέχεια να περνούν στην κυριαρχία των Καταλανών και κατόπιν των Οθωμανών. Την περίοδο της κατοχής, στο κέντρο του χωριού 3 γυναίκες  απαγχονίστηκαν από τους Ναζί ως αντίποινα για την αντιστασιακή τους δράση.

## Αξιοθέατα
Είναι η εκκλησιά του Αγίου Γεωργίου στην κεντρική πλατεία, το Μοναστηράκι του Αγίου Ιωάννη του Προδρόμου και η εκκλησία του  Αγίου Νικολάου, στην αρχή της διαδρομής Κάτω Λεχώνια - Άγιος Λαυρέντιος. Το κτίριο κατοικίας, το ελαιοτριβείο και οι αποθήκες στη θέση "Ασβεσταριές" έχει χαρακτηριστεί ως μνημείο αγροτικής εγκατάστασης *"διότι αποτελεί ιδιαίτερα σημαντική και χαρακτηριστική αγροτική εγκατάσταση, που σχετίζεται με την καλλιέργεια και την επεξεργασία της ελιάς, όπως αυτή είχε διαμορφωθεί στις αρχές του 20ου αιώνα"*. Οι παραλίες του χωριού "Καρνάγιο" και "του Χατζηβαγγέλλη", είναι από τις πιο κοντινές και εύκολα προσβάσιμες στον Βόλο.

Κάθε χρόνο διοργανώνονται τα «Ανθεστήρια», γιορτή λουλουδιών που σηματοδοτούν την αρμονία φύσης και ανθρώπων, παράλληλα με πολιτιστικές εκδηλώσεις. Γι΄αυτό και τα Κάτω Λεχώνια αποκαλούνται «χωριό των λουλουδιών».

## Διοικητικά στοιχεία
Αναφέρεται, μετά την απελευθέρωση της Θεσσαλίας, το 1883, ως *Λεχώνια ή Κάτω Λεχώνια* στο ΦΕΚ 126Α - 02/04/1883 να προσαρτάται στον τότε δήμο Νηλείας. Το 1887 με το ΦΕΚ 114Α - 18/05/1887 ορίστηκε έδρα του δήμου Νηλείας. Το 1940 το όνομά τους διορθώθηκε σε *Κάτω Λεχώνια*. Σύμφωνα με το πρόγραμμα Καλλικράτης μαζί με τον Άγιο Μηνά αποτελούν την κοινότητα Κάτω Λεχωνίων που που υπάγεται στη Δημοτική Ενότητα Αρτέμιδας του Δήμου Βόλου ενώ σύμφωνα με την απογραφή 2011 απογράφησαν 1.487 κάτοικοι.

## Εξωτερικοί σύνδεσμοι
* Αρχείο Τοπάλειου 2ου Δημοτικού Σχολείου Κάτω Λεχωνίων από το Εθνικό Ευρετήριο Αρχείων
* Η ιστοσελίδα του Γυμνασίου Κάτω Λεχωνίων
* "Το έθιμο των Ανθεστηρίων" από το «Κέντρο Δημιουργικής Απασχόλησης Παιδιών» Κάτω Λεχωνίων

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Μπαϊράμ Μπεγκάι

Ο **Μπαϊράμ Μπέγκαϊ** (*Bajram Begaj*, γεννημένος στις 20 Μαρτίου 1967) είναι Αλβανός στρατιωτικός και γιατρός, Πρόεδρος της Αλβανίας από τις 24 Ιουλίου 2022 και πρώην 26ος αρχηγός Γενικού Επιτελείου των Αλβανικών Ενόπλων Δυνάμεων. Στις 3 Ιουνίου 2022, ο Μπεγκάι προτάθηκε επίσημα από το κυβερνών σοσιαλιστικό κόμμα ως υποψήφιος στον τέταρτο γύρο των προεδρικών εκλογών του 2022. Ο Μπεγκάι κέρδισε τις εκλογές στις 4 Ιουνίου 2022 και έγινε ο πέμπτος πρόεδρος στην ιστορία της Αλβανίας με στρατιωτικό υπόβαθρο, μετά τους Αχμέτ Ζόγου, Ραμίζ Αλία, Αλφρέντ Μοϊσίου και Μπουγιάρ Νισάνι.

## Πρώτα χρόνια και σπουδές
Γεννήθηκε στις 20 Μαρτίου 1967 στη Ρογκοζίνα. Αποφοίτησε από την Ιατρική Σχολή των Τιράνων (Τμήμα Γενικής Ιατρικής) το 1989 και έγινε ενεργός ιατρός το 1998. Έχοντας ολοκληρώσει το διδακτορικό του δίπλωμα, κατέχει τον τίτλο του Αναπληρωτή Καθηγητή Ιατρικής.

## Στρατιωτική καριέρα

Κατά τη διάρκεια της 31χρονης στρατιωτικής του καριέρας, έχει λάβει μέρος σε πολυάριθμα εκπαιδευτικά σεμινάρια και έχει ολοκληρώσει μαθήματα Ασφάλειας και Άμυνας, στο Advanced Postgraduate School of Medicine, Μεταπτυχιακή Ειδίκευση στη Γαστροηπατολογία, στη Διοίκηση Νοσοκομείων και Στρατηγικής Ιατρικής Ηγεσίας στις Η.Π.Α., καθώς και Μάθημα Ειδίκευσης στην Ιατρική και Μάθημα Υγείας στην Ελλάδα.

Προηγουμένως, με τον βαθμό του Ταγματάρχη υπηρέτησε ως Διοικητής της Διοίκησης Δόγματος και Εκπαίδευσης στις Αλβανικές Ένοπλες Δυνάμεις. Έχει υπηρετήσει και σε διάφορες άλλες θέσεις όπως: Αρχηγός Στρατιωτικής Ιατρικής Μονάδας και Αναπληρωτής Στρατιωτικός Διευθυντής SUT, Διευθυντής Στρατιωτικού Νοσοκομείου, Διευθυντής Επιθεώρησης Υγείας κ.λπ. Ο Μπεγκάι διορίστηκε Αρχηγός του Γενικού Επιτελείου των Αλβανικών Ενόπλων Δυνάμεων τον Ιούλιο του 2020 και ανέλαβε τα καθήκοντά του αργότερα τον ίδιο μήνα.

Είναι παντρεμένος και έχει δύο γιους.

## Πρόεδρος
Ο Μπεγκάι εξελέγη από το κοινοβούλιο της Αλβανίας στο αξίωμα του προέδρου στις 4 Ιουνίου 2022, με 78 ψήφους υπέρ, 4 κατά και 1 παρών.
Οι 57 βουλευτές της αντιπολίτευσης έκαναν μποϊκοτάζ στην ψηφοφορία, καταγγέλλοντας τη διαδικασία ορισμού υποψηφίων ως μη ομαλή.
Διαδέχθηκε τον Ιλίρ Μέτα και ορκίστηκε ως ο 9ος πρόεδρος της Αλβανίας στις 24 Ιουλίου 2022.

## Παραπομπές


Κατηγορία:Αλβανοί στρατιωτικοί
Κατηγορία:Πρόεδροι της Αλβανίας
Κατηγορία:Ηγέτες εν ενεργεία
Γορίτσα Μαγνησίας

Η **Γορίτσα** είναι συνοικισμός - προάστιο του Βόλου στη Θεσσαλίας και την Περιφερειακή Ενότητα Μαγνησίας, ο οποίος  βρίσκεται στα δυτικά της πόλης και σε απόσταση περίπου 3 χιολμέτρων βορειοανατολικά από το κέντρο του. Αναφέρεται επίσημα, ως ξεχωριστός οικισμός, για πρώτη φορά το 1961 να απογράφεται στην κοινότητα Άλλης Μεριάς, μαζί με την οποία, σύμφωνα με το πρόγραμμα ''Καλλικράτης'', αποτελεί την κοινότητα Άλλης Μεριάς που υπάγεται στη Δημοτική Ενότητα Πορταριάς του Δήμου Βόλου ενώ σύμφωνα με την απογραφή 2011 απογράφησαν 92 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Κεβίν Σονί

Ο **Κεβίν Σονί Ολιβιέ** (γαλλικά: Kévin Olivier Soni) (γενν. 17 Απριλίου 1998) είναι Καμερουνέζος επαγγελματίας ποδοσφαιριστής, ο οποίος αγωνίζεται ως επιθετικός μέσος για τον Αστέρα Τρίπολης.

## Σταδιοδρομία σε συλλόγους
Ο Σονί γεννήθηκε στη Ντουάλα, αλλά μετακόμισε στη Γαλλία σε νεαρή ηλικία. Αναδείχθηκε στις ακαδημίες νέων της ΦΚ Ζιροντέν ντε Μπορντώ, όπου έκανε το ντεμπούτο του στην πρώτη ομάδα στις 21 Ιανουαρίου 2015, στην ήττα με 1–2 εναντίον της Παρί Σεν Ζερμέν για το Κύπελλο Γαλλίας. Στις 8 Σεπτεμβρίου 2016, δόθηκε δανεικός στην Πω ΦΚ για ένα χρόνο.

Στις 21 Ιουλίου 2017, υπέγραψε στη Χιρόνα ΦΚ, και αμέσως εντάχθηκε στη θυγατρική ομάδα της, την ΚΦ Περαλάδα της Σεγούντα Ντιβισιόν Β. Στις 22 Ιανουαρίου 2018, παρέτεινε το συμβόλαιό του μέχρι το 2022.

Στις 8 Απριλίου 2018, ο Σονί έκανε το ντεμπούτο του στην πρώτη ομάδα – και στην Πριμέρα Ντιβισιόν –, μπαίνοντας ως αλλαγή στην ήττα με 0–5 εναντίον της Ρεάλ Σοσιεδάδ. Στις 31 Αυγούστου του επόμενου έτους, μετά τον υποβιβασμό της Χιρόνα, δόθηκε δανεικός στην Β ομάδα της Εσπανιόλ στην τρίτη κατηγορία, για ένα χρόνο.

Στις 27 Αυγούστου 2020, ο Σονί συμφώνησε σε ένα μονοετές συμβόλαιο δανεισμού με τη Βιγιαρρεάλ ΚΦ Β, επίσης στην τρίτη κατηγορία. Στις 2 Φεβρουαρίου που ακολούθησε, μετακόμισε στη Θέλτα Βίγο Β, ενώ ανήκε ακόμα στη Χιρόνα.

Στις 16 Ιουνίου 2021, ο Σονί υπέγραψε τριετές συμβόλαιο με τον Αστέρας Τρίπολης. Στις 27 Νοεμβρίου 2021, σημείωσε δύο γκολ και έδωσε δύο ασίστ, βοηθώντας την ομάδα του να επικρατήσει του Ατρόμητου με 6–2 για τη Super League, κάνοντας μια από τις καλύτερες εμφανίσεις του με τον Μίλαν Ράσταβατς στον πάγκο της ομάδας. Ψηφίστηκε παίκτης του αγώνα για την απόδοσή του.

## Εθνική ομάδα
Ο Σονί έκανε το ντεμπούτο του στην Εθνική Καμερούν σε μια ήττα με 1–0 στα προκριματικά του Παγκοσμίου Κυπέλλου 2022 εναντίον της Αλγερίας στις 25 Μαρτίου 2022.

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Καμερουνέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Καμερούν Κ20
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Ζιροντέν Μπορντό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πω ΦΚ
Κατηγορία:Ποδοσφαιριστές ΚΦ Περαλάδα
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Εσπανιόλ Β
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Βιγιαρρεάλ ΚΦ Β
Κατηγορία:Ποδοσφαιριστές Θέλτα Βίγο Β
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Χαταϊσπόρ
Ρομπέρ Σωλζέ

Ο **Ρομπέρ Σωλζέ** (γαλλικά: *Robert Saulger*, Παρίσι, 3 Ιουλίου 1637 – Νάξος, 14 Σεπτεμβρίου 1709) ήταν Γάλλος Ιησουίτης ιεραπόστολος και ιερέας, ο οποίος δραστηριοποιήθηκε στην Κωνσταντινούπολη, καθώς και στο νησιωτικό σύμπλεγμα των Κυκλάδων.

## Βιογραφία
Έγινε δεκτός στην Εταιρεία του Ιησού στις 9 Οκτωβρίου 1657, όπου και, στην πορεία, αιτήθηκε να σταλεί ως ιεραπόστολος στην Ελλάδα. Στη συνέχεια, κατέστη ηγούμενος του ιησουιτικού μοναστηριού της Νάξου. Όντας προσωπικός φίλος του εξομολογητή του Λουδοβίκου ΙΔ΄ της Γαλλίας, Πατέρα Λα Σαιζ, χρησιμοποίησε τη συγκεκριμένη επιρροή του με απώτερο σκοπό να ωθήσει τον Γάλλο μονάρχη στην κήρυξη Σταυροφορίας, ωστόσο, δίχως αποτέλεσμα.

Είναι κυρίως γνωστός για το βιβλιογραφικό έργο του υπό τον τίτλο *Histoire nouvelle des Ducs et autres Souverains de l'Archipel*, ανωνύμως εκδοθέν το 1698, το οποίο, για καιρό, αποτέλεσε εκ των ελάχιστων διαθέσιμων ιστοριογραφικών πηγών σχετικά με την ιστορία του Δουκάτου του Αρχιπελάγους.

## Εργογραφία

* 
* 
* 
* 
* 

## Παραπομπές


## Πηγές

* 
*  

Κατηγορία:Ιησουίτες
Κατηγορία:Ιεραπόστολοι
Κατηγορία:Γάλλοι Χριστιανοί μοναχοί
Κατηγορία:Γάλλοι ιστορικοί του 17ου αιώνα
Νικόλαος Λαγοπάτης

Ο **Νικόλαος Λαγοπάτης** (1846- 3 Ιανουαρίου 1923) ήταν γιατρός και υπήρξε Δήμαρχος της Τρίπολης την περίοδο 1899-1903.

## Βιογραφία
Ο Νικόλαος Λαγοπάτης γεννήθηκε στην Τρίπολη το 1846. Οι γονείς του ήταν ο Χρήστος Δ. Λαγοπάτης, γραμματέας του Επαρχείου, και η Αικατερίνη Ε. Σταυροπούλου. Σπούδασε ιατρική στο Πανεπιστήμιο Αθηνών και έκανε μεταπτυχιακές σπουδές στο εξωτερικό. Ήταν παντρεμένος με την Ρόζα Μπαλάνου. Εγκαταστάθηκε στην Τρίπολη, όπου εξάσκησε το ιατρικό επάγγελμα. 

Υπήρξε δήμαρχος Τρίπολης κατά τα έτη 1899-1903. Κατά τη διάρκεια της θητείας του έκανε σημαντικά έργα, που βελτίωσαν την εικόνα και τις υποδομές του Δήμου Τρίπολης. Συνέβαλε στην ηλεκτροδότηση της πόλης και την αποπεράτωση του πάρκου της Πλατείας Άρεως. Το έργο του πάρκου της Πλατείας Άρεως το είχε ξεκινήσει ο θείος του Σωτήρης Δ. Λαγοπάτης, που ήταν φρούραρχος των φυλακών της Τρίπολης.Ο Νικόλαος Λαγοπάτης έκανε δεντροφύτευση στο πάρκο, υλοποίησε τον φωτισμό της Πλατείας Άρεως και δημιούργησε ένα αναψυκτήριο με δύο μαρμάρινες στήλες μπροστά. Σημειωτέο ότι η Πλατεία Άρεως είναι η δεύτερη μεγαλύτερη σε έκταση πλατεία στην Ελλάδα μετά την πλατεία της Κέρκυρας. 

Ο Νικόλαος Λαγοπάτης πέθανε στις 3 Ιανουαρίου 1923. Είχε προσβληθεί από τύφο. Την ασθένεια αυτή του την είχαν μεταδώσει κάποιοι ασθενείς του.

## Κληρονομιά
Προς τιμή του η προτομή του έχει τοποθετηθεί στην πλατεία του Άρεως, προς την πλευρά του πάρκου, για να θυμίζει την συμβολή του στη διαμόρφωση του πάρκου της Πλατείας Άρεως. Επίσης, το όνομά του έχει δοθεί σε μία οδό  της Τρίπολης, που καταλήγει στο σιδηροδρομικό σταθμό της πόλης.

## Παραπομπές


Κατηγορία:Δήμαρχοι Τρίπολης
Κώστας Τσιπλάκης

Ο **Κώστας Τσιπλάκης** (Αγία Ελένη Σερρών, 1959) είναι Έλληνας δικηγόρος και πολιτικός, πρώην βουλευτής Σερρών με την Νέα Δημοκρατία.

## Παραπομπές


Τσιπλάκης Κώστας
Τσιπλάκης Κώστας
Κουρμπέτ

Το **Κουρμπέτ** (γαλλικά: *Courbette*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

Οι κάτοικοί του είναι γνωστοί ως Κουρμπατιέ (γαλλικά: *Courbattiers*).

## Παραπομπές


Κατηγορία:Κοινότητες του Ζυρά
Οσμάν Χουσεΐν

Ο **Οσμάν Χουσεΐν** (Osman Hussein Osman) είναι Σουδανός πολιτικός, ο οποίος υπηρέτησε ως υπηρεσιακός πρωθυπουργός του Σουδάν από τις 19 Ιανουαρίου 2022 έως τις 30 Απριλίου 2025.

## Βιογραφία
Πριν γίνει πρωθυπουργός, υπηρέτησε ως γενικός γραμματέας του Γραφείου του Πρωθυπουργού από τις 13 Μαρτίου 2019 έως την προαγωγή του σε υπουργό Υπουργικών Υποθέσεων στις 19 Ιανουαρίου 2022, θέση που κατέχει ταυτόχρονα με το αξίωμά του ως αναπληρωτή πρωθυπουργού.   Λέγεται είναι φίλα προσκείμενος στους ηγέτες του εκδιωχθέντος Κόμματος του Εθνικού Κογκρέσου. 

### Πρωθυπουργός του Σουδάν
Διορίστηκε στη θέση του πρωθυπουργού στις 19 Ιανουαρίου 2022, από τον *ντε φάκτο* αρχηγό του κράτους, στρατηγό Αμπντέλ Φατάχ Αλ Μπουρχάν, αντικαθιστώντας τον Αμπντάλα Χάμντοκ, ο οποίος παραιτήθηκε στις 2 Ιανουαρίου λόγω της αδυναμίας του να περιορίσει την καταστολή των διαδηλώσεων που σοβούσαν από το 2019 και να σχηματίσει πολιτική κυβέρνηση.  

## Παραπομπές


Χουσειν Οσμ